1 ओवता थोड़ाक माणहे यहुदिया रेन अन्ताकिया माय आवीन विश्वासीह हिकाड़ने बाज गीया, "केदी मुसान नेमान गेत तुमरो खेतना नाय एय ताहार तुमरो सुटकारो नाह एय सिकेत।" 2 ज्यान बाराम जेवी पौलुस एने बरनबास ता हेऱ्या सहमत नाह एता केरीन ता हेऱ्यो जुलूम बोलचाल एनो, तेवी इहकेरीन ठेराया काय पौलुस एने बरनबास एने तान थोड़ाक हाती ज्यी समस्यान समादान ने केरता प्रेरित एने मोंडलीन डायडाया फाय यरूशलेम माय जाय।
12 तेवी आखी बिड़ ठावकीस बरनबास एने पौलुसान होमेलने बाज गियी, काय बोगवान तान द्वारा बिगेर यहुदि माय कोहला मोट मोटला चोमेत्कार, एने मोटला काम देखाड़ेल हे। 13 जेवी ता ठावका एना ते याकुब केयोः "एय बाहख, मारी हुमलो! 14 शिमोन केयो काय बोगवान पेलुस रेन बिगेर यहुदि पोर किहीक गीण किरेल हे ता माय रेन तान नावान केरता आखाह एक बाणाव लेय। 15 ज्यी वाती से जाणाव केरनारान वातु बी मीलात्युह," जिहकेरीन पुस्तेक माय लिखेल हे,
16 "तान पासाण मी पोशो आवुह,
एने दाऊदान पुड़ेल तोम्बु पुशो हुदारूह,
एने मोजबुत केरूह।
17 ज्यानकेरता काय बाकी माणहे बी एने आखा बिगेर यहुदि बी जा मार नावान केवातेह,
मालीकाह होदि।
19 तानकेरता मारो विचार ज्यो हे काय बिगेर यहुदि माय रेन जा माणहे बोगवानान उगे आवतेह, ताह दुख नाय देणे जुवे। 20 पुण आमुह ते ता फाय चिट्ठी लेखीन मोकेलने जुवे; काय ता ओहलो खाणो नाय खाणे जुवे जो रितीन गेत एठो हे काय मुरती पोर चेड़ायेल हे, सिनाला हेऱ्या रेन ता सेटा रेय एने गिलो टिबलीन मारील काल्ला बी जेनवेरान माह एने लुय नाय खाय। 21 काहाकाय जुनाला कालाम रेन गावा गावा माय मुसान नेमान पारचार केरनारे ईती आयेल हेते, एने तो देर विहेवणेन दिह्या बोक्ती केरन्या गेरा माय वाचाय जाथे।
30 ताह मोकेल देन पासाण ता अन्ताकियाम गीया, एने ता आखा विश्वासीह टुलो केरीन ती चिट्ठी ताह आप देना। 31 जेवी ती चिट्ठी मोठेस वाचाय गियी, तेवी ता मायवालो उत्साह खुबेर होमलीन जुलूम खुस एय गीया, एने ईमोत जुड़नो। 32 यहुदा एने सिलास ज्या खुद जाणाव केरनार एता, केरीन ता जुलूम वातु से विश्वासीह हिकवोण आप्या, एने दिलासो आपीन मोजबुत केऱ्या। 33 ताहरी ता थोड़ाक दिह रेना एने जा ताह मोकलेल एता, ता फाय पोशो जाणेन केरता विश्वासी ताह सान्ती से मोकेल देना। 34 पुण सिलासाह ताहरी रेणे हाजो लागो।* 15:34 थोड़ाक लेख माय ज्यो वचन नाह जुड़ेत।
35 पुण पौलुस एने बरनबास बी अन्ताकियाम रोकाय गीया, एने दिहरा जुलूम माणहा हेऱ्या बी मालीकान वचन होमलावते एने हिकाड़ते रेना।
36 थोड़ाक दिह्यान बाद पौलुस बरनबासाह केयो, "चाला, ता गावा माय जाता, जा आपु मालीकान वचन होमलायेल एता, ताहरी पोशा जाईन आपणा विश्वासी बायाख मिलीन देखता काय ता कोहलाक हेते।" 37 पुण बरनबास ज्यो ईरादो केर लियेल ईतो काय योहान जाह मरकुस बी केतेह आपणी आरही ली जाणेन होद्यो। 38 ✡ 15:38 प्रेरितान काम 13:13पुण पौलुसाह लागो काय पंफुलीया माय रेन जो आपुह सोड़ीन जात रियेल ईतो, एने आपु हिऱ्यो काम पुरो एणे वोर नाह रिनो, ताह आरही ली जाणे हाजो नाह सोमज्यो। 39 ज्या पोर रेन तान विची माय ओहलो मोटलो बोलचाल उठनो काय ता एका दिहरा हेऱ्या रेन आलेग एय गीया, एने बरनबास मरकुसाह लेन डोंडह्याम बोहीन साइप्रस जात रिनो। 40 पुण पौलुस सिलासाह निवाड़ लिदो, एने विश्वासीह ता दुयूह मालीकान गीणी माय होप देना एने पौलुस ता रेन जात रिनो। 41 एने सीरीया, एने किलीकीया माय फिरतेन मोंडलीह मोजबुत किरतेन गीया।
*15:34 15:34 थोड़ाक लेख माय ज्यो वचन नाह जुड़ेत।
